Η αφαίρεση πινακίδων στάθηκε η αφορμή για την επίθεση ενός άνδρα εναντίον αστυνομικών στη Γλυφάδα.Όπως προκύπτει από το ρεπορτάζ, όλα ξεκίνησαν λίγο πριν τις 15.00 το μεσημέρι όταν οι άνδρες της τροχαίας Ελληνικού βρέθηκαν στην πλατεία Εσπερίδων στη Γλυφάδα και άρχισαν να κόβουν κλήσεις σε παρανόμως σταθμευμένα αυτοκίνητα και να «παίρνουν» πινακίδες.Κάποια στιγμή, ένας άνδρας, ιδιοκτήτης ενός Golf που ήταν παράνομα σταματημένα και από το οποίο αφαίρεσαν οι αστυνομικοί τις πινακίδες, εξήλθε από ένα κατάστημα και διαπληκτίστηκε έντονα με τους αστυνομικούς. Τα αίματα άναψαν και τότε ο άνδρας έβγαλε από το πορτ-παγκαζ ένα μαχαίρι και κινήθηκε εναντίον των αστυνομικών με πρόθεση να τους μαχαιρώσει.Στη συνέχεια ο δράστης προσπάθησε να ξεφύγει μπουκάροντας μέσα σε ένα κατάστημα οπτικών, κάτι που ωστόσο δεν κατέστη δυνατό καθώς στο σημείο έσπευσαν άνδρες της ομάδας ΔΙΑΣ Νότιας Αττικής και τον συνέλαβαν.Δείτε τη σύλληψη από άλλη οπτική γωνία:Ο δράστης, ο οποίος είναι Έλληνας, συνελήφθη και όπως ανέφεραν οι πληροφορίες στο παρελθόν έχει νοσηλευθεί σε ψυχιατρικές κλινικές λόγω ψυχολογικών προβλημάτων.Καλά ενημερωμένες πηγές, μιλώντας στο zougla.gr ανέφεραν ότι ο άνδρας πριν συλληφθεί προσπάθησε να μαχαιρώσει: έναν αστυνομικό της τροχαίας στο στήθος ο οποίος δεν τραυματίστηκε σοβαρά λόγω του πορτοφολιού του, έναν δεύτερο αστυνομικό του Μεταγωγών ο οποίος, ήταν εκτός υπηρεσίας, έτυχε να περνά από το σημείο και πήγε να βοηθήσει τους άνδρες της ΔΙΑΣ καθώς και έναν αστυνομικό της ΔΙΑΣ ο οποίος δέχτηκε το χτύπημα στο αλεξίσφαιρο.Ο τραυματίας αστυνομικός της τροχαίας μεταφέρθηκε στο 401 Στρατιωτικό Νοσοκομείο.Δείτε τη φωτογραφία που δείχνει τα όπλα -ένα κουζινομάχαιρο και έναν πατατοκαθαριστή- με τα οποία έγινε η επίθεση στους αστυνομικούς: